Çirrê dewa Kurikî ya qezaya Kanîreşî ya Çewlîgî wexto ke hamnan dîyeno seba wenikbîyayîşî beno merkezê şarî.
Hamnanî Çewlîgî ra û şaristananê bînan ra xeylêk merdimî verê xo danê çirrî. Merdimî hem dormeyê çirrî de pîknîk kenê hem zî awa çirrî de asnawe kenê.
Çirr hem pê xozaya xo û hem zî pê awa xo ya zelale û serdine xeylêk eleqe vîneno. Merdimê ke yenê çirrî vînenê, der û dorê xo zî wesfanê çirrî danê û anê ziwan ke ê do reyna bêrê debikewê awa çirrî.
